一個女人行入敵人軍營
當守衛想要阻止佢嗰陣
佢話要將佢國民嘅秘密
話畀將軍聽
事實上，佢唔係叛徒
喺將軍保護之下嘅第四日
女人趁將軍飲醉酒
將佢個頭斬落來
幫佢嘅國民
擺脫將軍嘅暴政
呢個就係聖經裏邊
《Judith 傳》嘅故事
Judith 將殘暴嘅
Holofernes 斬殺
個故仔係好多藝術品嘅題材
包括西斯汀禮拜堂嘅壁畫
但當中最具代表性嘅作品
出自一位年僅 19 歲嘅
女畫家
佢就係 Artemisia Gentileschi
但係好多學者將佢簡稱為 Artemisia
好似其他意大利嘅大師噉
Artemisia 係何許人也? 
佢嘅作品點解與衆不同?
Artemisia 跟隨父親
Orazio Gentileschi 學習繪畫
父親帶佢學習極具戲劇性嘅
由大師
Caravaggio 創立嘅新畫風
呢個叫巴洛克嘅風格基於
文藝復興早期嘅傳統畫風
文藝復興嘅藝術家
側重模仿古希臘風格
如何喺激烈中
表現冷靜同優雅
巴洛克藝術家用動態
強調故事嘅高潮
仲透過構圖同明暗對照法
（暗色調主義）
突顯畫面嘅戲劇性同張力
從而達到更加觸動觀眾情感嘅效果
雖然 好多人認爲
Artemisia 效法
Caravaggio 嘅畫風
但係佢對Judith 嘅故事嘅描繪
比 Caravaggio 更勝一籌
Caravaggio、Artemisia
同樣專注斬首嗰刻
並利用強烈嘅明暗對比
凸顯場景嘅血腥
但 Caravaggio 缺乏 Artemisia
呈現嘅動人心魄嘅震撼力
Caravaggio 畫筆下嘅女主角
與血腥行為保持距離
但 Artemisia 嘅 Judith
卻捋起衫袖跪喺床上
使 Holofernes 動彈不得
佢嘅體量
使成個斬殺動作更可信
黐𣲷𣲷嘅血滲透咗床單
十分逼真
相比之下
Caravaggio 筆下
從切斷嘅動脈噴出嘅鮮血
就顯得僵硬同做作
但呢幅油畫並唔係
Artemisia 最得意嘅作品
佢喺 1613 年完成呢幅作品
佢嗰時已結婚
搬咗去佛羅倫斯居住
佢嘅繪畫事業獲得成功
喺之前佢經歷咗
一段痛苦嘅日子
1611 年，佢被父親嘅同事
Agostino Tassi 嘅強姦
呢個人嘅花名係「霸凌者」
當佢講畀父親聽佢俾強姦
父親 Orazio 控告 Tassi
「強行侵犯處女」罪——
表示佢破壞咗自己嘅財產
當時嘅強暴法視年輕婦女嘅身體
爲哋父親嘅擁有物品
Tassi 嘅強暴案審咗七個月
期間，Artemisia 須接受審問
她作證時要受指旋螺絲酷刑折磨
最後，Tassi 被判有罪
但佢勢力強大嘅贊助人
設法撤銷咗佢嘅判決
有喲學者推斷
Artemisia 喺官司期間
開始創作呢幅作品
好多學者都爭論
佢俾施暴有否影響佢嘅創作
Artemisia 反覆畫 Judith
佢嘅一幅作品
描繪 Judith 同婢女
試圖逃離敵人營地嘅一幕
Artemisia 喺 Judith 嘅髮上
添加了一個小飾物
有可能係暗示佛羅倫斯
守護嘅人 David
亦向 Michelangelo 致敬
劍柄上刻有蛇髮女妖 Gorgon
或 Medusa 尖叫嘅臉容
兩個喚起憤怒同力量
嘅女性原型
同 Caravaggio 嘅作品
亦有關連
喺 1618 至 1620 年間
Artemisia 畫咗佢最聞名嘅 Judith
呢部作品嘅構圖
與佢 1613 年嘅作品相似
仔細啲睇
就搵到當中意味深長嘅細節
劍嘅外形更似係個十字架
強調 Judith 喺復仇
係上帝安排嘅聖潔舉動
Artemisia 亦添加咗一隻
有狩獵女神 Artemis 形象嘅手鈪
女神同 Artemisia 同名
呢個簽名喺佢晚年
用佢嘅藝術表達嘅方式之一
強調佢嘅理念：
「作品會為自己說話。」